Magistralinis kelias A12 (Lietuva)

miniatiūra|Ties Mikytais

A12 – Lietuvos magistralinis kelias, jungiantis Latvijos sieną, Šiaulius, Tauragę ir Rusijos sieną. Kelio ilgis – 186,09 km (antrasis pagal ilgį magistralinis kelias Lietuvoje po ). Šiame kelyje yra 1 „juodoji dėmė“.

Kelias prasideda prie Latvijos sienos. Eina Joniškio, Šiaulių rajonų, Šiaulių miesto, Kelmės, Tauragės rajonų ir Pagėgių savivaldybės teritorija. Svarbesnės gyvenvietės šalia kelio – Joniškis, Šiauliai, Kelmė, Tauragė. Ruožas tarp Šiaulių ir Bubių yra keturių juostų (po dvi juostas į kiekvieną pusę). Baigiasi Panemunėje, ties tiltu per Nemuną, į Rusijai priklausantį Tilžės miestą.

Pastaraisiais metais nutiestas Tilžės miesto aplinkkelis, kurio atkarpos dalis  priklauso ir Lietuvos teritorijai, pastatytas Panemunės–Tilžės aplinkkelio tiltas. Žymesni tiltai: Karalienės Luizės tiltas, Užlenkio senvagės tiltas, Kurmežerio senvagės tiltas, Taurogeno tiltas, Karšuvos tiltas, Kryžkalnio viadukas, Tilžės gatvės viadukas.

 Istorija 

Ties dabartiniu keliu ėjo svarbi magistralė „Via Hanseatica“. Šiuo keliu buvo gabenamos prekės tarp miestų, kurie priklausė Hanzos sąjungai. Pirmą kartą kelias šioje vietoje nutiestas 1836-1844 m. Sovietmečiu žymiai rekonstruotas, nutiesta nauja kelio atkarpa tarp Bubių ir Kelmės, pastatytas Skaudvilės miestelio aplinkkelis.

Sovietmečiu (~1980-1990 m.), kelias buvo žymimas A216 ir buvo dalis kelio „Ryga–Karaliaučius“.

Pasakojama, kad šiuo keliu keliavęs prancūzų rašytojas Onorė de Balzakas. Tauragėje atidengta atminimo lenta apie jo lankymąsi pašto stotyje.

 Maršrutas 

 Šaltiniai 

Kategorija:Lietuvos magistraliniai keliai